CELEX: 22003D0163
Language: bg
Date: 2003-11-07 00:00:00
Title: Решение № 163/2003 на Съвместния комитет на ЕИП от 7 ноември 2003 година за изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистиката

Важна правна забележка

|

22003D0163

Официален вестник n° L 041 , 12/02/2004 стр. 0064 - 0066 специално чешко издание глава 11 том 08 стр. 502  - 504 специално испанско издание глава 11 том 08 стр. 502  - 504 специално унгарско издание глава 11 том 08 стр. 502  - 504 специално литвийско издание глава 11 том 08 стр. 502  - 504 LV.ES глава 11 том 08 стр. 502  - 504 MT.ES глава 11 том 08 стр. 502  - 504 PL.ES глава 11 том 08 стр. 502  - 504 SK.ES глава 11 том 08 стр. 502  - 504 специално словенско издание глава 11 том 08 стр. 502  - 504

		Решение № 163/2003 на Съвместния комитет на ЕИПот 7 ноември 2003 годиназа изменение на Протокол 30 към Споразумението за ЕИП относно специалните разпоредби за организацията на сътрудничеството в областта на статистикатаСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, по-нататък наричано "Споразумението", и по-специално член 98 от него,като има предвид, че:(1) Протокол 30 към Споразумението беше изменен с Решение № 99/2000 на Съвместния комитет на ЕИП от 27 октомври 2003 г. [1].(2) Статистическата програма на ЕИП е основана на Решение № 2367/2002/ЕО на Европейския парламент и на Съвета от 16 декември 2002 година относно статистическата програма на Общността от 2003 до 2007 г. [2] и следва да включва програмните елементи, необходими за описване и наблюдение на всички релевантни икономически, социални и екологични аспекти на Европейското икономическо пространство.(3) Статистическата програма на ЕИП следва да отчете разпоредбите на Регламент (ЕО) № 322/97 на Съвета от 17 февруари 1997 година относно статистиката на Общността [3].(4) Протокол 30 към Споразумението следва да бъде изменен, за да позволи осъществяването на такова разширено сътрудничество от 1 януари 2003 г.,РЕШИ:Член 1Протокол 30 към Споразумението се изменя, както следва:1. следното се добавя преди параграф 1:"I. Статистическа програма от 1998 г. до 2002 г.";2. следното се добавя след параграф 7:"II. Статистическа програма от 2003 г. до 2007 г.1. Конференция на представители на националните статистически организации на договарящите се страни, Статистическата служба на Европейските общности (Евростат) и Службата на статистическия съветник на държавите от ЕАСТ (ССС на ЕАСТ) ръководи сътрудничеството в областта на статистиката, разработва програми и процедури за сътрудничество в областта на статистиката съгласувано с програмите и процедурите на Общността, и наблюдава тяхното изпълнение. Тази конференция и Статистическият програмен комитет (СПК) организират задачите си за целите на този протокол на съвместни срещи, наречени Конференция на СПК/ЕИП в съответствие със специфични процедурни правила, които се определят от Конференцията на СПК/ЕИП.2. Статистическата програма на Общността от 2003 г. до 2007 г., създадена с Решение на Европейския парламент и на Съвета, на което има позоваване в параграф 7, формира рамката за статистическите действия на ЕИП между 1 януари 2003 г. и 31 декември 2007 г. Всички главни области и статистически теми на статистическата програма на Общността от 2003 г. до 2007 г. се считат за релевантни за статистическото сътрудничество на ЕИП и са отворени за пълно участие от страна на държавите от ЕАСТ.От 1 януари 2003 г. специфична годишна статистическа програма на ЕИП се разработва всяка година от Службата на статистическия съветник в консултации с работната група на ръководителите на националните статистически институции от ЕАСТ. Годишната статистическа програма на ЕИП се разработва паралелно и се основава на подразделение на годишната работна програма, разработена от Комисията, в съответствие с решението на Съвета, посочено в параграф 7.3. От началото на сътрудничеството във връзка с програмите и действията, посочени в параграф 2, държавите от ЕАСТ участват пълноценно, без право на глас, в комитетите на Общностите и в други органи, които подпомагат Комисията на Европейската общност при управлението или разработването на тези програми и действия.4. Статистическата информация от ЕАСТ се изпраща от държавите от ЕАСТ до Евростат за съхранение, обработка и разпространение. За тази цел ССС на ЕАСТ работи в тясно сътрудничество с държавите от ЕАСТ и Евростат, за да осигури правилното изпращане и разпространение на данните от държавите от ЕАСТ към различни групи на потребители чрез обичайните канали за разпространение като част от статистиката на ЕИП.Обработката на статистиката от държавите от ЕАСТ се ръководи от регламент на Съвета, който е посочен в параграф 7.5. От 1 януари 2003 г. държавите от ЕАСТ допринасят финансово в съответствие с член 82, параграф 1, буква а) от Споразумението и финансовите регламенти към него към сума, представляваща 75 % от сумата, посочена в бюджетни редове Б5-6 0 0 А и Б5-6 0 0 В или следващия член (Статистическа информационна политика) в бюджета на Общността.Държавите от ЕАСТ поемат допълнителните разходи, направени от Евростат за съхранение, обработка и разпространение на данните от техните страни съгласно съответния Меморандум за разбирателство между секретариата на ЕАСТ и Евростат относно приноса на ЕАСТ по настоящия параграф.Държавите от ЕАСТ допринасят финансово към административните разходи на Общността, различни от направените за съхранение, разпространение или обработка на данни в съответствие с член 82, параграф 1, буква б) от Споразумението.6. Доклад за оценка на осъществяването на целите, приоритетите и дейностите, планирани за периода от 1 януари 2003 г. и 31 декември 2007 г., се изготвя и изпраща на Конференцията на СПК/ЕИП, цитирана в параграф 1, и до Съвместния комитет на ЕИП.7. Следните актове на Общността се предмет на този протокол:- 397 R 0322: Регламент (ЕО) № 322/97 на Съвета от 17 февруари 1997 г. относно статистиката на Общността (ОВ L 52, 22.2.1997 г., стр. 1).- 32202 D 2367: Решение № 2367/2002/ЕО на Европейския парламент и на Съвета от 16 декември 2002 г. относно Статистическата програма на Общността от 2003 г. до 2007 г. (ОВ L 358, 31.12.2002 г., стр. 1)."Член 2Списъкът с комитетите, по който са постигнали съгласие договарящите страни по Споразумението и който се съдържа в съгласуваната паметна бележка към Протокол 30 от преговорите за споразумение между Европейската икономическа общност, ЕОВС и техните държави-членки и държавите от ЕАСТ относно Европейското икономическо пространство, не засяга участието на държавите от ЕАСТ във всеки друг комитет или орган на Общността съгласно параграф 3 от Протокол 30, изменен с настоящото решение.Член 3Настоящото решение влиза в сила на първия ден след последната нотификация до Съвместния комитет на ЕИП съгласно член 103, параграф 1 от Споразумението [****].То се прилага от 1 януари 2003 г.Член 4Настоящото решение се публикува в раздела за ЕИП и в притурката за ЕИП в Официален вестник на Европейския съюз.Съставено в Брюксел на 7 ноември 2003 година.За Съвместния комитет на ЕИППредседателH. S. H. Prinz Nikolaus von Liechtenstein[1] ОВ L 7, 11.1.2001 г., стр. 29.[2] ОВ L 358, 31.12.2002 г., стр. 1.[3] ОВ L 52, 22.2.1997 г., стр. 1.[****] Посочени са конституционни изисквания.--------------------------------------------------